แสตมป์–โฟลท ผนึกกำลังนักบิดปลาดิบ สู้ศึกซูซูกะ เอ็นดูรานซ์
แสตมป์–โฟลท คู่หูนักบิดไทยยามาฮ่า ผนึกกำลังนักบิดชาวญี่ปุ่น พร้อมสู้ศึก Suzuka 8 Hrs. ภายใต้สังกัด RC KOSHIEN YAMAHA ENDURANCE ASEAN TEAM กระชากคันเร่งรถแข่ง R1 หมายเลข 99 ควอลิฟายอันดับ 3 รุ่น SST,วันที่ 26 ก.ค.62 คู่หูนักบิดไทยยามาฮ่าดีกรีแชมป์เอเชียอย่าง แสตมป์ อภิวัฒน์ วงศ์ธนานนท์ ควงคู่ โฟลท รัฐพงษ์ วิไลโรจน์ ผนึกกำลังนักแข่งระดับแชมป์ของประเทศญี่ปุ่น ชินอิจิ นากาโทมิ พร้อมสร้างความท้าทายครั้งใหม่ ก้าวข้ามทุกขีดจำกัด ลงสู้ศึกรถจักรยานยนต์ทางเรียบสุดทรหด ในรายการ SUZUKA 8 HOURS ENDURANCE 2019 ภายใต้สังกัดทีม KOSHIEN YAMAHA ENDURANCE ASEAN TEAM ที่สนามซูซูกะ ประเทศญี่ปุ่น,โดยการแข่งขันครั้งนี้ ทั้งคู่กระชากคันเร่งรถแข่ง YAMAHA YZF-R1 หมายเลข 99 กดเวลาในรอบควอลิฟายดีที่สุด 2 นาที 11.051 วินาทีต่อรอบ รั้งตำแหน่งสตาร์ตในอันดับที่ 3 ในรุ่น SST และอยู่ในอันดับที่ 26 จากจำนวนทีมแข่งที่เข้าแข่งขันทั้งในรุ่น SST และ EWC รวมทั้งหมด 66 ทีม ,สำหรับเรซการแข่งขัน SUZUKA 8 HOURS ENDURANCE 2019 จะมีขึ้นในวันอาทิตย์ที่ 28 กรกฎาคม 2562 เวลา 09.30 น. (ตามเวลาประเทศไทย) โดยแฟนมอเตอร์สปอร์ตชาวไทย สามารถรับชมการแข่งขันได้ผ่านทาง Facebook : Suzuka Circuit–English และร่วมติดตามและให้กำลังใจทัพนักบิดยามาฮ่า ไทยแลนด์ เรซซิ่งทีม ได้ที่ Facebook : Yamaha Thailand Racing Team และ Yamaha Society Thailand.
แสตมป์–โฟลท คู่หูนักบิดไทยยามาฮ่า ผนึกกำลังนักบิดชาวญี่ปุ่น พร้อมสู้ศึก Suzuka 8 Hrs. ควอลิฟายอันดับ 3 ในรุ่น SST
อภิวัฒน์ วงศ์ธนานนท์,รัฐพงษ์ วิไลโรจน์,ชินอิจิ นากาโทมิ,ยามาฮ่า ไทยแลนด์ เรซซิ่งทีม